Document ID: 32010R0117

РЕГЛАМЕНТ (ЕС) № 117/2010 НА КОМИСИЯТА
от 9 февруари 2010 година
за изменение на Регламент (ЕО) № 904/2008 за определяне на методите на анализ и други разпоредби с технически характер, необходими за прилагането на режима на износ на стоките, които не са предмет на приложение I към Договора
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9 от него,
като има предвид, че:
(1)
С Регламент (ЕО) № 904/2008 на Комисията (2) се определят методите, процедурите и формулите, които трябва да бъдат използвани за изчисляването на данните, получени от анализа на стоките, посочени в приложение IV към Регламент (ЕО) № 1043/2005 на Комисията от 30 юни 2005 г. за прилагането на Регламент (ЕО) № 3448/93 на Съвета относно системата за възстановяване на средства при износа на някои селскостопански продукти, изнасяни под формата на стоки, които не са включени в приложение I към Договора, както и на критериите за определяне на размера на такова възстановяване (3).
(2)
Регламент (ЕО) № 904/2008 бе разгледан от група експерти, с цел да се прецени дали посоченият регламент е съобразен с научното и технологичното развитие в областта на методите, установени в посочения регламент. Осъществените в рамките на този преглед проучвания и изпитвания показват, че определянето на съдържанието на скорбяла (или декстрини) чрез хидролиза посредством натриев хидроксид и определянето на съдържанието на глюкоза при използване на ензимния метод със спектрофотометрия така, както са предвидени за повечето стоки днес, вече не отговарят на съвременните технически изисквания и съответно се нуждаят от осъвременяване.
(3)
Поради това е целесъобразно да се предвиди определянето на съдържанието на скорбяла (или декстрини) да се осъществява по ензимен път посредством амилаза и амилоглюкозидаза, а съдържанието на глюкоза - чрез използване на метода на високоефективна течна хроматография (HPLC) в съответствие с разпоредбите на приложение I към Регламент (ЕО) № 900/2008 на Комисията от 16 септември 2008 г. за определяне на методите за анализ и други технически разпоредби, необходими за прилагането на режима за внос на някои стоки, получени при преработката на селскостопански продукти (4), изменен с Регламент (ЕС) № 118/2010 на Комисията (5).
(4)
Следователно Регламент (ЕО) № 904/2008 следва да бъде съответно изменен.
(5)
Мерките, предвидени в настоящия регламент, са в съответствие със становището на Комитета по Митническия кодекс,
ПРИЕ НАСТОЯЩИЯ РЕГЛАМЕНТ:
Член 1
В член 2 от Регламент (ЕО) № 904/2008 точка 2 се заменя със следния текст:
„2.
Нишесте (или декстрини)
(декстрините се изразяват в скорбяла)
1.
По отношение на всички кодове по КН, без кодове по КН 3505 10 10, 3505 10 90, от 3505 20 10 до 3505 20 90 и от 3809 10 10 до 3809 10 90, съдържанието на скорбяла (или декстрини), посочено в колона 3 от приложение IV към Регламент (ЕО) № 1043/2005, се изчислява при използване на формулата:
(Z - G) × 0,9
където
Z
=
съдържанието на глюкоза, определено по метода, описан в приложение I към Регламент (ЕО) № 900/2008 на Комисията (6);
G
=
съдържанието на глюкоза преди ензимното третиране, определено чрез високоефективна течна хроматография (HPLC).
2.
По отношение на кодове по КН 3505 10 10, 3505 10 90, от 3505 20 10 до 3505 20 90 и от 3809 10 10 до 3809 10 90 съдържанието на скорбяла (или декстрини) се определя при прилагане на метода, посочен в приложение II към Регламент (ЕО) № 900/2008.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 9 февруари 2010 година.

Labels: 7
3
17
16